text: Opdatering: 43-årig mand fra Haderslev fundet i god behold
  05 februar 2019 kl. 15.06
  En mand fra Haderslev er sidst set søndag aften. Nu er han fundet igen i god behold. 
  Opdatering: Den efterlyste 43-årige mand er nu fundet igen i god behold. Det skriver Syd- og Sønderjyllands Politi på Twitter. De har ikke flere oplysninger. 
  Politiet har tirsdag sendt en efterlysning ud, hvor de efterlyser en 43-årige mand fra Haderslev.
  Han er sidst set tilbage i søndags.
  Politiet beskriver ham som 180 centimeter høj, almindelig af bygning og har brunt/gråsprængt kort hår. Var iført mørkeblå benklæder og en karrygul trekvart-lang dunjakke
  Kører i en sort Ford S-Max, årgang 2016. Søger muligvis mod Brædstrup, hvor han er født.
  Borgere, der ved noget, eller som i øvrigt har oplysninger i sagen, kan kontakte Politiets Servicecenter på telefon 1-1-4.
  